[{"text_idx": "#000002", "text": "\u201eSee on talunikele va\u0308ga hea vo\u0303imalus tutvustada oma tooteid laiemale publikule. Seega kutsun u\u0308lesse ko\u0303iki va\u0308iketootjaid konkursil osalema,\u201c kommenteerib Eestimaa Talupidajate Keskliidu projektijuht Eliise-Mariin Sepp. Parima talutoidu va\u0308ljaselgitamiseks hindab professionaalne z\u030cu\u0308rii nii talutoodete maitseid, pakendeid, tootjate a\u0308riplaane kui ka tootearendust ja turundusideid. Sel aastal on lisaks teistele toiduga seotud spetsialistidega z\u030cu\u0308riiga liitumas nii mo\u0303nedki restoranide peakokad."}, {"text_idx": "#000004", "text": "\u201eParima talutoidu konkursil osalemine on oluline, sest iga tiitel ja a\u0308ra ma\u0308rkimine on tunnustus tootjale endale, et pingutus on vilja kandnud ja on kinnitus selle kohta, et tegemist on va\u0308ga hea tootega, kuna osalevaid tooteid hindavad ko\u0303rgel tasemel oma ala spetsialistid ja professionaalid. Vo\u0303idetud tiitlid aitavad toodet paremini mu\u0308u\u0308a ja turundada. Vo\u0303idutoodet vo\u0303etakse ka lihtsamini ketipoodidesse sisse. Samuti aitab see kergemini tarbijatel ostuotsuseid teha, sest ma\u0308rke toodetel ma\u0308rgatakse,\u201c selgitab eelmise aasta konkursilt Parima maiuse tiitli vo\u0303itnud Minna Sahver OU\u0308 tegevjuht Siret Elmi. Sama tiitel saadi ka aastal 2016. Neile, kes on veel kahe vahel, kas osaleda vo\u0303i mitte, soovitab Elmi kindlasti osaleda. \u201eKui tunned ja tead, et sul on hea toode, kvaliteetsest toorainest, vo\u0303ibolla ka innovaatiline vo\u0303i midagi hoopis traditsioonilist, siis kindlasti osale. Kaotada pole midagi! Ko\u0303ik osalevad tooted saavad ta\u0308helepanu ja see on hea viis oma toodet esitleda ja tarbijatele tutvustada ning seela\u0308bi ka silma ja\u0308a\u0308da.\u201c"}, {"text_idx": "#000006", "text": "Parima talutoidu konkurss sai alguse 2016. aastal. Ko\u0303ige parema talutoidu va\u0308ljaselgitamiseks hindab professionaalne z\u030cu\u0308rii nii talutoodete maitseid, pakendeid, tootjate a\u0308riplaane kui ka tootearendust ja turundusideid. Talutoidu konkursi peaauhinnaks on va\u0308iketootjale turundustugi. Vo\u0303itja saab ise valida, et milliseid turundustegevusi ta just vajab. Na\u0308iteks on auhinnaga loodud oma toodetele uus kaubama\u0308rk, toodetud persoonilugusid, toote postreid jne. Teiste kategooriate vo\u0303itjad saavad oma toodetele vastava ma\u0308rgise."}, {"text_idx": "#000007", "text": "Konkurss Parim talutoit toimub \u201eLu\u0308hikeste tarneahelate vo\u0303i kohalike turgude kaudu po\u0303llumajandustoodete ja toidu turustamisvo\u0303imaluste arendamise toetus\u201c raames ning seda toetab Euroopa Liit. Parima talutoidu konkursi korraldaja on Eestimaa Talupidajate Keskliit."}, {"text_idx": "#000008", "text": "Uma Mekk toiduvo\u0303rgustiku kodulehe valmimist rahastas EL Euroopa Regionaalarengu Fond Vo\u0303ru maakonna piirkondlike algatuste tugiprogramm 2020-2023, meetme tegevuse 5.4.2. \u201ePiirkondlikud algatused to\u0308o\u0308ho\u0303ive ja ettevo\u0303tlikkuse edendamiseks\u201d raames."}]